อาจารย์ครับ รบกวนสอบถามครับว่า ผลการตรวจ ซิฟิลิส แบบ treponemal test cmia/EcLIA หลังมีความเสี่ยงวันครับอาจารย์ ถึงจะยืนยันได้ชัดเจนว่าไม่มีการติดเชื้อแน่นอน ขอบครับ อาจารย์
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินโดยการตรวจหาว่าเป็นโรคซิฟิลิซหรือไม่นั้น มีการตรวจ 2 แบบคือแบบ treponemal test ดังกล่าวมา ก็คือตรวจหาตัวเชื้อโดยตรง เป็นการตรวจเพื่อยืนยันการติดเชื้อ หรือตรวจแบบ non-treponemal test คือตรวจหาภูมิคุ้มกันต่อเชื้อ เป็นการตรวจคัดกรองโดยส่วนใหญ่แล้วหลังรับเชื้อมาจนกระทั่งแสดงอาการคือประมาณ 10-90 วัน ดังนั้น หากจะเริ่มตรวจพบได้ ในบางรายอาจใช้เวลานานถึง 90 วัน ก็คือว่าถ้าเกิน 3 เดือนเป็นต้นไป ไม่มีอาการ ตรวจเลือดให้ผลลบ ก็น่าจะไม่มีเชื้อค่ะ